CELEX: 32020R0349
Language: sk
Date: 2020-03-02 00:00:00
Title: Vykonávacie nariadenie Komisie (EÚ) 2020/349 z 2. marca 2020, ktorým sa mení vykonávacie nariadenie (EÚ) 2019/1916, pokiaľ ide o prevádzkové podmienky v určitých mestských alebo medzimestských oblastiach

3.3.2020   
               
               
                  SK
               
               
                  Úradný vestník Európskej únie
               
               
                  L 63/1
               
            
         VYKONÁVACIE NARIADENIE KOMISIE (EÚ) 2020/349
         z 2. marca 2020,
         ktorým sa mení vykonávacie nariadenie (EÚ) 2019/1916, pokiaľ ide o prevádzkové podmienky v určitých mestských alebo medzimestských oblastiach
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 96/53/ES z 25. júla 1996, ktorou sa v Spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (1), a najmä na jej článok 8b ods. 4,
         keďže:
         
                     (1)
                  
                  
                     Po prijatí vykonávacieho nariadenia Komisie (EÚ) 2019/1916 (2) sa ukázalo, že pokiaľ ide o prevádzkové podmienky v určitých mestských alebo medzimestských oblastiach, neboli jeho ustanovenia v súlade s článkom 8b ods. 3 smernice 96/53/ES.
                  
               
                     (2)
                  
                  
                     Vykonávacie nariadenie (EÚ) 2019/1916 by sa preto malo zodpovedajúcim spôsobom zmeniť.
                  
               
                     (3)
                  
                  
                     Toto nariadenie by malo nadobudnúť účinnosť čo najskôr, a to dňom nasledujúcim po jeho uverejnení v Úradnom vestníku Európskej únie.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom výboru uvedeného v článku 10i ods. 2 smernice 96/53/ES,
                  
               PRIJALA TOTO NARIADENIE:
         
            Článok 1
            Zmena vykonávacieho nariadenia (EÚ) 2019/1916
            V článku 3 sa odsek 1 nahrádza takto:
            
               
                  „1   Členské štáty môžu zakázať pohyb vozidiel alebo jazdných súprav vybavených zariadeniami v prevádzkovej polohe vzhľadom na osobitné charakteristiky mestských alebo medzimestských oblastí, kde je maximálna povolená rýchlosť 50 km/h alebo menej a kde je pravdepodobný výskyt zraniteľných účastníkov cestnej premávky.“
               
            
         
         
            Článok 2
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. marca 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 235, 17.9.1996, s. 59.
         
            (2)  Vykonávacie nariadenie Komisie (EÚ) 2019/1916 z 15. novembra 2019, ktorým sa stanovujú podrobné ustanovenia týkajúce sa používania zadných aerodynamických zariadení podľa smernice Rady 96/53/ES (Ú. v. EÚ L 297, 18.11.2019, s. 3).